नेपाल राष्ट्र बैंकका अनुसार चालू आर्थिक वर्षको भदौसम्ममा बैंक तथा वित्तीय संस्थाको कृषि क्षेत्रमा १ खर्ब ५१ अर्ब ४५ लाख रूपैयाँ लगानी गरेका छन् । गत वर्ष यसै अवधिमा ९१ अर्ब ९० लाख रूपैयाँ लगानी भएकोमा एक वर्षको अवधिमा ६१ अर्ब लगानी थपिएको छ । कृषिलगायत उत्पादनमूलक क्षेत्रमा बैंकको ऋण लगानी बढाउन यस क्षेत्रमा कूल कर्जाको निश्चित प्रतिशत ऋण अनिवार्य दिनुपर्ने राष्ट्र बैंकको नीति छ । यसैगरी व्यावसायिक कृषिमा आकर्षणका कारण पनि लगानी बढेको छ ।
